Elin Wägner
Elin Wägner var en svensk forfatter og forkæmper for kvinde- og fredssagen.
I reportageromanerne Norrtullsligaen (1908, oversat til dansk i 1979), Pennskaftet (1910, oversat til dansk i 1911) og Helga Wisbeck (1913) skildrede hun selverhvervende kvinders liv som kontorassistenter, journalister og læger.
Hun engagerede sig i internationalt fredsarbejde, men vendte sig efter pacifismens nederlag mod erfaringerne fra sin smålandske barndom i romanen Åsa-Hanna (1918, oversat til dansk i 1942). Året efter biografien Selma Lagerlöf (1942-1943, oversat til dansk 1943-1945) blev hun indvalgt i Svenska Akademien.